О Т Ч Е Т Е Н Д О К Л А Д

ЗА

ДЕЙНОСТТА НА НАРОДНО ЧИТАЛИЩЕ „РАЗВИТИЕ-1907“ СЕЛО ПОДЛЕС ОБЛАСТ СИЛИСТРА ЗА 2022 ГОДИНА

Целта на Народно читалище „Развитие -1907“ село Подлес е да задоволява потребностите на населението,свързани с обичаите и традициите на българския народ, възпитание и утвърждаване на националното самосъзнание. Читалищното ностоятелство със своята роля следва тази цел, като се стреми и полага усилия за укрепване на читалищната дейност,изграждане на сътрудничество и партньортство с други читалища, работи за финансовото стабилизиране и търси начини за увелечаване на приходите на читалището, както и за повишаване и желанието за посещаемост на мероприятията, които организира.

Нашето читалище е най- старото читалище на теиторията на община Главиница.Регистрирано през 1907 година,вече 116 години то е единственото културно средище в нашето село,широко достъпно място за всеки един жител.Всеки, който има желание и духовни потребностти е добре дошъл да намери събеседник по въпросите , които го вълнуват,да намери четиво по избор, да се повесели на празници, а от както имаме компютри и да получи информация от интернет.

Читалището работи и функционира със законно вписани в Търговския регистър председател, читалищно настоятелство и проверителна комисия, която е валидна до март 2025 година. Ще си позволим да напомним, че висшият ръководен орган на читалището е Общото събрание включващо в себе си 54 на брой членове, които плащат членски внос от 3 лева. Изпълнителен орган на читалището е читалищното настоятелство и проверителната комисия, които се избират за срок от три години.

Мероприятия проведени през 2022година:

-Празнуване на Бабин ден.Пресъздаване на обичая Бабуване в дома на най- възрастната жена в селото.

-Трифон зарезан- любителска дегостатация на домашно вино

- 1 март Баба Марта върза мартеници на всички жители на селото

-Тържествено честване на деня на самодееца

-3 март тържествена заря и празнично хоро

- празник по случай 8 март и програма от самодейците

-първа пролет веселие с децата и самодейците

- Оркестър и празнично хоро послучай деня на селото 3 юни

-достойно представяне на Национален Фестивал на читалищата град Попово на 14 май 2022г.

-участие в прегледа на художествената самодейност в град Главиница

-екскурзия до град Копривщица и празнуване деня на народните будители

- тържество по случай Нова Година, празничен концерт от самодейците на читалището

През 2023 година работата ни ще бъде съобразена с културния календар, с годишната програма на общината и всички законови нормативи свързани с читалищната дейност.

Какво не достига в нашата работа и върху какво трябва да съсредочим усилията си.

-да съсредоточим работата си и да развиваме по-мащабна художествена самодейност, като наблегнем и доразвиеем групата за народни песни

-активно да търсим и работим за финансиране по европейски проекти

-да работим активно за привличане на нови членове

Препоръки към работата на читалищния секретар:

-обогатяванена компютърните умения

-да работи по-усърдно за събиране и разпространение на материали и знания за родното село

-да работи за увеличаване и обновяване на еднографската сбирка

Завършвайки искам да апелирам към всички членове, особено към членовете на читалищното настоятелство и проверителната комисия, за по-активно участие в работата на читалището.За основателна и градивна критика подплатена с доказателства и взаимно уважение в рамките на добрия тон.

Читалищата имат предимство на институция, която е неизменна с облика на населеното място- и когато се представя българската национална традиция,и когата се чертае стратегията на бъдещето му.Тази позиция се корени не само във вековното развитие на читалището, на преди всичко в жизнената устойчивост на идеите, които носи.